प्लेटफॉर्म पर पटरी के किनारे हाथ धो रहा था; तभी ट्रेन आ गई
मुंबई के मलाड रेलवे स्टेशन पर एक लड़के की ट्रेन की चपेट में आने से मौत हो गई। दरअसल, वो प्लेटफॉर्म पर पटरी के पास खड़े होकर हाथ धो रहा था। इसी दौरान पटरी पर ट्रेन आ गई। train hit a young man in mumbai he died
मुंबई के मलाड रेलवे स्टेशन पर एक लड़के की ट्रेन की चपेट में आने से मौत हो गई। दरअसल, वो प्लेटफॉर्म पर पटरी के पास खड़े होकर हाथ धो रहा था। इसी दौरान पटरी पर ट्रेन आ गई। लड़के का सिर ट्रेन के इंजन से टकराया और उसने मौके पर ही दम तोड़ दिया।
मामला 17 जून का है, इससे जुड़ा सीसीटीवी फुटेज अब सामने आया है। वीडियो में एक लड़का प्लेटफॉर्म पर खड़े होकर पटरियों पर हाथ धो रहा है। हाथ धोने के बाद वो पानी पीने लगता है।
इसी दौरान दूसरा लड़का उससे बोतल लेकर हाथ धोने लगता है। तभी पटरी पर एक लोकल ट्रेन आती है। ट्रेन का इंजन लड़के के सिर से टकरा जाता है और वह ट्रेन से काफी दूर उछलकर प्लेटफॉर्म पर गिर पड़ता है।
मृतक की पहचान मयंक शर्मा (16 साल) के रूप में हुई है। जानकारी के मुताबिक वह स्टेशन के प्लेटफॉर्म नंबर 3 पर था। यहां उसने अपने दोस्त के साथ टिफिन से खाना खाया। इसके बाद वो बोतल से पानी पी रहा था, तभी ट्रेन की चपेट में आने से उसकी मौत हो गई। मौके पर मौजूद उसके दोस्त को भी चोट आई है। उसका इलाज चल रहा है।